cyanic-selkie/wikianc huggingface dataset:
Ronaldo (braziliyalı futbolçu)
Kruzeyro (1993)
1993-cü ildə Ronaldo peşəkar karyerasına Kruzeyro klubunda başladı. 16 yaşında, 25 may 1993-cü ildə Kaldense klubuna qarşı peşəkar debütünü etdi. 7 noyabr 1993-cü ildə Baiya klubuna qarşı oyunda 5 qol vurdu.
Ronaldo Kruzeyroda 47 oyunda 44 qol vurdu, kluba ilk Braziliya Kubokunu və Mineyro Liqasını qazanmağa kömək etdi. Kruzeyroya keçməmişdən əvvəl onu uşaqlıqının sevimli komandası Flamenqo istəməmişdi, lakin Braziliya əfsanələrindən Jairzino Ronaldodakı potensialı gördü və Kruzeyroya keçməsində böyük rol oynadı.
PSV Eyndhoven (1994–1996)
Ronaldo 17 yaşında 1994 FİFA Dünya Kubokundan sonra PSV Eyndhoven klubuna keçməyə qərar verdi. Avropa karyerasını PSVdə başlamasını ona Romario məsləhət gördü. Romario bu klubda 1988–93 illər arasında hücumçu oynamışdı. Ronaldo ilk sezonunda Niderland liqasında 30 qol vurdu. İkinci sezonunda dizindən zədələndi, lakin 13 oyunda 12 qol vurmağı bacardı. Ronaldo 1996-cı ildə PSV ilə Niderland Kubokunu qazandı və 1995-ci ildə Erediviziya bombardiri oldu. . PSVdə keçirtdiyi 2 sezon ərzində 58 oyunda 54 qol vurdu.
Barselona (1996–1997)
thumb|left|300px|Ronaldo, [[UEFA Kuboklar Kuboku finalında PSJə qarşı penaltidən qələbə qolunu vurarkən (1997)]] PSV'dəki möcüzəli çıxışından sonra Ronaldo, İnter Milan və Barselona klublarının diqqətini çəkdi, lakin Ronaldo üçün PSV klubuna $19.5 milyonluq rekord məbləği Barselona ödəyə bildi. . 1996–97 sezonunda 49 oyunda 47 qol vuran Ronaldo, Katalanlar ilə finalda qələbə qolunu vurduğu UEFA Kuboklar Kubokunu, Copa del Reyi və İspaniya Superkubokunu qazandı. Əlavə olaraq 1996–1997-ci il La Liqa çempionatının 37 oyunda vurduğu 34 qolla bombardiri oldu və Qızıl buts mükafatını qazandı. 2008–2009 sezonuna qədər Ronaldo, La Liqada 30 dan çox qol vuran axırıncı oyunçu idi. Barcelona karyerası Ronaldo üçün fiziki və oyun cəhətdən pik nöqtə idi. O vurduğu 47 qolun çoxunda, qoldan əvvəl qapıçıları aldadaraq geridə qoyurdu. Onun ən yadda qalan qolu yəqin ki, 1996-cı ilin 11 oktyabrında Kompostelaya vurduğu qoldur. Qolun ertəsi günü İspaniyanın öndə gedən qəzetlərindən AS qəzeti, qəzetin əsas səhifəsini "Pele Qayıdır" başlıqı ilə çapa verdi. 1996-cı ilin sonunda Ronaldo, FİFA Dünyada İlin Oyunçusu seçildi və bu titulu (20 yaş) qazanan ən gənc oyunçudur.
İnter (1997–2002)
thumb|right|180px|Ronaldo 1999-cu il [[Kann kinofestivalında]] Ronaldonun gözqamaşdıran Barselona karyerası, müqaviləsindəki problemlər səbəbi ilə sadəcə bir sezon davam etdi. Barselona 2006-ya qədər dünyanın ən güclü oyunçusu olan Ronaldoya uzun müddətli müqavilə təklifi etmək üçün masaya oturdu, lakin müqavilə barədə görüşmələrdə razılıq əldə olunmadı və İnter Milan klubu Ronaldonu, müqaviləsində yazılan sərbəst qalmaq maddəsindəkı $27 milyonu ödəyərək öz heyətinə qatdı. Məbləğ o vaxtadək, bir oyunçuya ödənilən ən böyük məbləğ idi.
Ronaldo ilk sezonunda İtaliya futbol stilinə adaptasiya oldu. Hərtərəfli hücumçuluğunu inkişaf etdirdi, qol ötürmələri etdi, 11 metrlik cərimə zərbələri onun ixtiyarına verildi, cərimə zərbələrindən fərqləndi, Milan Derbisi'ndə Milana qollar vurdu və sezon sonunda klubun kapitanı oldu. Ronaldo 1997-ci ildə FİFA Dünyada İlin Oyunçusu titulunu ikinci dəfə qazandı, lakin bununla bitmədi Ballon d'Or mükafatınıda da kolleksiyasına qatdı və Ronaldo bu tituluda ən gənc qazanan futbolçudur. Növbəti sezon Ronaldo Latsioya, 1998-ci il UEFA Cup finalında 3–0 qazandıqları oyunda yaddaşlardan silinməyəcək özünə məxsus qol vurdu. Müdafiəçiləri sürətlə keçib Latsio qapıçısı ilə üzbəüz qalan Ronaldo, topa toxunmadan sağa sola aldadıcı hərəkətlər etdi və qapıçını yerə yıxmağı bacardı. Daha sonra qapıçını keçərək qol vurdu və final oyununun ən dəyərli oyunçusu seçildi. 1998-ci il Dünya Kubokundan sonra Ronaldo FİFA Dünyada İlin Oyunçusu mükafatında 2-ci oldu. Qalib isə Zinəddin Zidan oldu.
MSN
MSN (Microsoft Net) Microsoft kompaniyasının internet xidmətləri. MSN.com dünyada 3-cü yeri tutan axtarış sistemidir. MSN həm də internet provayder kimi fəaliyyət göstərir. MSN Spaces – MSN-nin bloq sistemidir. Windows Live Messenger instant messeging proqramından istifadə etmək üçün Microsoft Passport əldə etmək lazımdır.
Ronaldo (braziliyalı futbolçu)
İnter (1997–2002)
İnterdə keçirdiyi iki sezondan sonra Milanın müdafiəçisi Maldini, Maradona ilə birgə Ronaldonu gördüyü iki ən güclü futbolçu olduğunu dedi. İnter 1999–2000 sezonundan irəlidə Ronaldo, Roberto Bacco və Kristian Vyeri hücum üçlüyü ilə çox ümüdli idi. Lakin 1999-cu ilin 21 noyabrında, Leççe klubuna qarşı Seria A oyununda Ronaldo ayağındakı ağrı səbəbi ilə oyundan çıxdı. Müayinələrdən sonra Ronaldonun vətərinin qopduğu və cərrahiyə əməliyyatı lazım olduğu bildirildi. Zədədən 6 ay sonra meydançalara qayıdan Ronaldo ilk oyunundaca, İtaliya Kuboku finalının 1-ci mərhələsində Latsioya qarşı yenidən zədələndi. 2000-ci ilin 12 aprelində Latsio ilə oyuna sonradan daxil olan Ronaldo sadəcə 7 dəqiqə meydanda qala bildi və eyni ayağından 2-ci dəfə zədələndi. Ronaldonun ardıcıl zədə problemləri ona 2000–2001 sezonun tamamını ümumilikdə isə 2 sezon futbol oynamasına əngəl oldu. 2 əməliyyatın ardından aylar sonra başlayan bərpaetmə məşqləri, qum vannaları Ronaldonu 2002-ci ildə geri qaytardı. Ronaldo Braziliya millisinə 5-ci Dünya Kubokunu qazanmaqda köməklik etdi və 2002-ci ilin sonunda FİFA Dünyada İlin Oyunçusu titulunu 3-cü dəfə qazandı. Bu titulu 3 fərqli komanda ilə qazanan yeganə oyunçu Ronaldo 2002 sezonunda Real Madrid klubuna transfer oldu. Ronaldo İnterdə oynayarkən İtaliya mətbuatından məşhur ləqəbini İL FENOMENO ləqəbini aldı. Zədələnməsinə baxmayaraq o İnterin ən yaxşı 20 futbolçusu siyahısına daxil edildi və İnterdə 99 oyunda 59 qol vurdu.
Real Madrid (2002–2006)
thumb|left|Ronaldo Madrid klubunda çıxış edərkən|300px 2002 FİFA Dünya Kubokundan sonra Real Madrid klubu İnter klubu ilə €46 milyon qarşılıqında Ronaldonun transferi üçün razılaşdı. Ronaldonun transfer olduğu ilk gündə forması rekord göstəricidə satıldı. Ronaldo Qalaktikos erasının bir parçası idi. Ronaldo Real Madrid ilə debüt oyununda iki qol vurdu və Santyaqo Bernabeuda ayaq üstə alqışlandı. Azarkeşlər eyni reaksiyanı sezonun son oyununda, Atletik Bilbaoa qarşı vurduğu qolda da göstərdilər. Real Madrid La Liqa çempionu oldu və Ronaldo 23 liqa qolu ilə yadda qaldı. Ronaldo həmçinin Madrid klubu ilə Qitələrarası Kuboku (2002) və İspaniya SuperKubokunu (2003) qazandı.
MSN
Ümumi məlumat
MSN Messenger, yoldaşlarınıza ifadə işarələri ehtiva edən anlıq mesajlar, şəkillər və fayllar göndərmənizi, kompüterinizdən dünyanın hər hansı bir yerini telefonla zənginizi, birinin sizə mesaj yazmaqda olduğunu görmənizi, dostlarınızın cib telefonlarına mesaj göndərə bilmənizi və daha bir çox asanlıq təmin edən bir anlıq mesaj proqramıdır. MSN Messenger, yoldaşlarınızın nə vaxt onlayn olduğunu görə bilmənizə, onlara mesaj göndərib ala bilmənizə imkan verər. Bu ödənişsiz proqramı telefon görüşmələri etmək, çağırış cihazına mesaj göndərmək, yoldaşlarınızla şəkil və musiqi alveri etmək və digər bir çox məqsəd üçün istifadə edə bilərsiniz.
Ronaldo (braziliyalı futbolçu)
Real Madrid (2002–2006)
Çempionlar Liqası 1/4 mərhələsinin cavab qarşılaşmasında Mançester Yunaytedə qarşı Old Trafford stadionunda het-trik edərək klubuna mərhələni keçməkdə böyük köməklik etdi. Ronaldo 80-ci dəqiqədə əvəz edildi və ingilis azarkeşləri onu ayaqda alqışladılar. Ronaldo Mançester Yunaytedə qarşı Old Traffordda Çempionlar Liqasında het-trik edən tək, ümumilikdə isə Mançester Yunaytedə qarşı Old Traffordda het-trik edən 2-ci futbolçudur.
MSN
Kimlərin onlayn olduğunu görün və anlıq mesaj göndərib alın
Yoldaşlarınızın onlayn olduğunu görə bilər və onlara anlıq mesaj göndərib ala bilərsiniz. Yoldaşlarınızla ayrı-ayrı danışa biləcəyiniz kimi, eyni danışma pəncərəsində ən çox 14 adamla söhbət edə bilərsiniz. Avtomatik yazma göstəricisi, yoldaşlarınızdan birinin sizə cavab yazdığını bilmənizi təmin edər.
Ronaldo (braziliyalı futbolçu)
Real Madrid (2002–2006)
2003–04 sezonunda isə Ronaldo sezonun sonlarına yaxın zədələndi. Real Madrid isə Çempionlar Liqası ilə 1/4 final mərhələsində sağollaşdı. Kral Kuboku finalında isə Saraqosaya məğlub olan kral klubu La Liqa'da da 4-cü yerdə qərarlaşaraq kuboksuz mövsüm keçirdi. Həmin sezon Ronaldo 25 qol vuraraq La Liqa bombardiri oldu və 3 dekabr 2003-cü ildə, Atletiko Madridə qarşı 14-cü saniyədə vurduğu qol ilə yadda qaldı. Sezonun sonunda vurduğu 25 qolla liqa bombardiri olan Ronaldo, Marca qəzeti tərəfindən təqdim edilən Piçiçi Mükafatını ikinci dəfə qazandı.
MSN
Beynəlxalq telefon görüşmələri edin
Dünyanın hər hansı bir yerindən çox az bir ödənişə zəng edə bilərsiniz. İstifadə edəcəyiniz telefon xidmətinə siz qərar verin! Təmin edicilər siyahısından sizin üçün ən yaxşı olanı seçin.
Ronaldo (braziliyalı futbolçu)
Real Madrid (2002–2006)
Kral klubundakı son 2 sezonunda isə Ronaldo zədələri və həddən artıq çəkisi səbəbi ilə öz oyununu və əsas heyətdəki yerini itirməyə başladı və yerinə Ruud Van Nistelroy transfer edildi. Qollar vurmasına baxmayaraq tez-tez zədələnməyi Ronaldonun kral klubundan ayrılmasının siqnallarını verirdi və bu 2007-ci ildə baş verdi. Ronaldo 2013-cü ildə Marca qəzetinin keçirdiyi sorğuda Real Madrid tarixinin ən yaxşı əcnəbi 11 futbolçusu arasında yer aldı.
MSN
Yazmaq yerinə danışın
Yazmağı buraxın! Dünyanın hər hansı bir yerindəki yoldaşınızla kompüterinizin mikrofonunu və dinamikləri istifadə edərək danışın.
Ronaldo (braziliyalı futbolçu)
Milan (2007–2008)
2007-ci ilin 18 yanvarında Milan klubu ilə Ronaldonun təxminən €8 milyon qarşılığında anlaşdığı bildirildi. Ronaldo Real Madrid klubuna, müqaviləsi bitmədən getmək istədiyi üçün təzminat ödəmək məcburiyyətində idi. 25 Yanvarda Ronaldo yeni komandasının kubokda Romaya qarşı oyununu izləmək üçün Madriddən Milana uçdu. Milan klubunun rəsmi saytında Ronaldonun tibbi müayinə üçün Milanda olduğu və bazar ertəsi Real Madrid rəsmiləri ilə onun transferinin yekunlaşdırılması üçün danışıqlar aparılacağı bildirildi. Yanvar ayının 26-sı Ronaldo klub həkimlərinin nəzarətində tibbi müayinədən keçdi və transfer 30 yanvarda gerçəkləşdi. 99 nömrəli forması ilə Milan klubunda debütü 11 fevral 2007-ci ildə, 2–1 qazanılan Livorno ilə görüşdə gerçəkləşdi. Növbəti oyununda isə Ronaldo əsas heyətdə oyuna başladı və Siena klubuna qarşı 4–3 qazanılan oyunda 2 qol və 1 qol ötürməsi ilə yadda qaldı. Sezonun sonuna kimi Milanda 14 oyuna çıxan Ronaldo 7 qol vurdu.
Milandakı bu çıxışından sonra Ronaldo, Milan Derbisində hər iki komanda üçün oynayan bir neçə oyunçudan biri oldu. Ronaldo Milan Derbisində hər iki komanda üçündı qol vuran 2 futbolçudan biridir (İnter ilə 1998–99 sezonunda Milan komandası ilə isə 2006–07 sezonunda). Digər futbolçu isə Zlatan İbrahimoviçdir. Ronaldo həmçinin Real Madrid və Barselona kimi əzəli rəqib klubların hər ikisində də oynayan bir neçə futbolçudan biridir, lakin Ronaldo əzəli rəqib olan bu klublara birbaşa transfer olmayıb. Ronaldo Milanda toplam 300 dəqiqədən çox oynadıqdan sonra zədələr yenə başlamışdı. Ronaldo heç vaxt Çempionlar Liqası titulunu qazana bilmədi. 2006–07 sezonunda Milan bu turniri qazansada, Ronaldo Real Madriddə avropa oyununda iştirak etdiyi üçün təltif olunmadı.
MSN
Yazmaq yerinə danışın
Kompüterdən telefona və ya daşına bilər cihaza zəng etmək üçün, MSN Messenger 4.5 və ya daha yenisi ya da Windows Messenger 4.5 və ya daha yenisi və səs xidməti təmin edicisində ön ödəməli hesabınız olmalıdır. Bu cür axtarışların ödənişi bu hesabınızdan kəsilər.
Ronaldo (braziliyalı futbolçu)
Milan (2007–2008)
13 fevral 2008-ci ildə Ronaldo Livorno ilə oyunda zədələnərək sezonu bağlamış oldu. Milan klubunun həkimləri açıqlamada 1999–2000-ci illərdəki zədənin bu dəfə sol ayaqında olduqunu bildirdilər. Sezonun sonunda klub ilə müqaviləsi bitən Ronaldo ilə yeni müqavilə uzadılmadı.
Korintians (2009–2011)
thumb|right|Ronaldo 2010-cu ildə [[Korintians Paulista İK|Korintians klubu ilə|250px]] Ronaldo dizindən olunan əməliyyatdan sonra Flamenqo klubi ilə məşqlər etməyə başladı. Klubun idarə heyəti, klubun qapılarının Ronaldonun üzünə hər zaman açıq olduğunu bildirdi, lakin Ronaldo Flamenqonun rəqibi Korintians klubuna transfer oldu.
MSN
Yazmaq yerinə danışın
Ancaq, MSN Messenger ilə telefon görüşməsi etdikdə bütün standart telefon ödənişləri ilə İnternet xidmət təmin ediciniz (ISS), telefon, cib telefonu və ya daşına bilər cihaz xidməti üçün normalda ödədiyiniz əlaqə ödənişlərinin də tətbiq olunduğunu unutmayın.
Ayrıca ölkəyə xas bəzi məhdudlaşdırmalar var; qanun gərəyi qadağan olan yerlərdə etibarsızdır. İnternet axtarışları bəzi ölkələrdə qanunlarla təşkil edilməkdə və maneə törədilməkdədir.
Ronaldo (braziliyalı futbolçu)
Korintians (2009–2011)
Ronaldo Korintians klubunda ilk oyununa 4 mart 2009-cu ildə Braziliya Kuboku oyununda, ehtiyatdan daxil olaraq İtumbiara klubuna qarşı çıxdı. İlk qolunu isə 8 mart 2009-cu ildə Paulista Liqasında Palmeyras klubuna qarşı vurdu. Ronaldo 14 oyunda 10 qol vuraraq Korintians klubuna Paulista Liqasını qazanmaqda köməklik etdi.
MSN
Yazmaq yerinə danışın
Kompüterdən telefona axtarışlar Microsoft® .DƏQİQ Passport, MSN Hotmail® hesabı ya da MSN İnternet daxilolma hesabı, çoxlu mühit kompüteri, 33.6 Kbps modem, səs kartı, dinamik, mikrofon və İnternetə daxilolma tələb edir.
Ronaldo (braziliyalı futbolçu)
Korintians (2009–2011)
2011-ci ilin 14 Fevralında Ronaldo, duyğusal keçən mətbuat konfransında 18 illik futbol karyerasını bitirdiyini açıqladı. Səbəb olaraq ağrıları və Hipotireoz'u vurğuladı. Ronaldo bu sözlərlə karyerasını bitirdi: "Məni xoşbəxt edən bir şeydən ayrılmaq çox çətindir. Zehnən oynamaq istəyirəm, lakin bədənimin iflas etdiyini qəbul etməliyəm. Davam etmək istəyirəm, lakin vücudum icazə vermir. Meydançada bir hərəkət etmək istəyirəm, amma bunu edə bilmirəm. Artıq getmək vaxtıdır"
Milli Karyerası
Ronaldo Braziliya komandasında 98 oyunda 62 qol vurub və milli komandanın Peledən sonra ikinci ən çox qol vuran oyunçusudur. İlk dəfə milliyə 17 yaşında çağrılmışdır. Ronaldo Braziliya millisi ilə 2 dəfə Dünya kubokuna sahib olmuş və 1 dəfə də gümüş medal qazanmışdır. Birinci qatıldığı mundialda gənc yaşına görə heyət oyunçusu deyildi. 1998 dünya kubokunda isə sərgilədiyi oyun və komandasını finala çıxardığı üçün Dünya Kubokunun ən dəyərli oyunçusu seçildi və yarışın Qızıl Topuna laiq görüldü. Ronaldo iştirak etdiyi ikinci dünya kuboku 2002 də kuboku başının üzərinə qaldırmağı bacardı. Bu dəfə ki çempionatda "Fenomen" finalda iki qol vuraraq komandasına qələbə qazandırdı, turnirin bombardiri oldu (8 qol). Bu nailiyyəti növbəti Ballon d'Oru qazanmağında çox böyük rol oynadı. 2006 FİFA Dünya Kubokunda isə O, Dünya Kuboklarında 15-ci qolunu vurdu və bu FİFA Dünya Kubokları Bombardirlər Siyahısında zirvəni ələ keçirdi və ünvanı 2014-cü ilə kimi qorudu.
MSN
MSN ilə yeni yoldaşlar əldə edin
Maraq sahələrinizi paylaşa biləcəyiniz kəsləri və ya uzun zamandır görüşmədiyiniz yoldaşlarınızı MSN proqramında axtarın. Beləcə onlayn olaraq tanış olduğunuz kəslərlə və ya köhnə yoldaşlarınızla MSN Messenger vasitəsilə söhbət edə bilərsiniz.
MSN Today ilə aktuallığınızı qoruyun
MSN Today, MSNdəki ən son xəbər və məlumatları ehtiva edən, MSN Messenger müştəriləri üçün xüsusiləşdirilmiş gündəlik bir hesabatdır. MSN Today ilə My MSN səhifəsinə, Hotmailə, MSN Searcha və daha çoxuna anında çata bilərsiniz.
Bu xüsusiyyət hər bölgədə.
Söhbətə qatılın
Söhbət Otaqlarına gedin və yeni insanlarla tanış olun və ya məşhurların söhbətlərinə qatılın.
Bu xüsusiyyət hər bölgədə istifadə edilməyə bilər.
Şəkilləri və ya başqa bir faylı paylaşın
Yoldaşlarınızın fotoşəkillərini və ya sevdiyiniz musiqiləri ya da hər hansı bir faylı MSN Messenger istifadə edərək dəyiş toqquş edə bilərsiniz.
Ayvalık
Ayvalık Türkiyənın Mərmərə bölgəsinə bağlı Balıkəsir ilinin Egey bölgəsində qalan bir ilçəsi. Egey dənizi sahilindəki ilçə Türkiyənin əhəmiyyətli turizm mərkəzlərindən biridir.
MSN
Yeni e-poçtlarınızı nəzarət edin
Neçə dənə yeni e-poçt mesajınız olduğunu görün. Hər yeni MSN Hotmail® e-poçt mesajınızın sizə bildirilməsini təmin edə bilərsiniz.
Dost siyahınızı qruplar halında təşkil edin
Nizamlı olun! Ailə üzvləri, yoldaşlar və ya futbol dəstəsindəki yoldaşlarınıza kimi öz qruplarınızı meydana gətirin.
Artıq adam siyahınızı qruplar halında sıraladığınızda, hər bir qrupda yalnız o sırada onlayn olan kəslərin göstərilməsini etmə variantınız var. Digər kəslər avtomatik olaraq 'Onlayn Deyil' adındakı ayrı bir qrup içində sıralanarlar.
Bütün xüsusiyyətlərə sürətli müraciət
Telefon Görüşməsi Etmək, Söhbət Otaqlarına Getmək və ya digər MSN Messenger xüsusiyyətlərini istifadə etmək üçün bir çıqqıltı kifayətdir.
Bütün dostlarınızı tək bir ünvan dəftərində yığın
Ünvan Dəftərim, MSN və ya Hotmail ünvan dəftərinizdəki yoldaşlarınızı Messenger adam siyahınıza ya da Messenger adam siyahınızdakıları MSN və ya Hotmail ünvan dəftərinizə əlavə etmənizi asanlaşdırar. Fərqli siyahılar istifadə etmək artıq keçmişdə qaldı.
Messengeri Xüsusiləşdirin
Görünən adınızı dəyişdirin
Görünən adınızı istədiyiniz sıxlıqda dəyişdirə bilərsiniz. İndi "Müzəffər Can" ikən az sonra, "Təvazökar Can" ola bilərsiniz. Əylənmənizə baxın!Onsuzda anlıq mesajın məqsədi budur. Zəngin xüsusiləşdirmə
Yazı tipinizin stilini, rəngini və ölçüsünü dəyişdirə bilər, MSN Messengerə Windows Rəng Nizamını belə tətbiq edə bilərsiniz. Anlıq mesaj aldığınızda və ya yoldaşınız onlayn olduğunda çalınan xüsusi səslər ataya bilərsiniz. Xüsusiyyətlərinə davamlı çata bilmək üçün MSN Messengerin ön planda görünməsini təmin edə bilərsiniz.
Kombinasiya əlaqəli düymələr.
Alt+K=Pəncərəsi açıq olan dostu əngəlləyər.
Alt+E=Danışdığınız adama fayl göndərmə menyusunu açar.
Alt+T=Yazı tipini dəyiştirər.
Alt+Y=Yardım bölməsini açar.
Alt+U=Oyunlar hissəsini açar.
Alt+O=Fayl bölməsini açar.
Alt+P=Arxaplanı təyin edər.
Alt+Ü=Görüntülü söhbəti açar.
Alt+a=Araçlar(Türkcə) menyusunu açar.
Alt+S=Səsli görüşməni açar.
Alt+D=Söhbətə birini dəvət edər
Alt+F=Smiley menyusunu açar.
Alt+L=Eylemler menyusunu açar.
Alt+İ=Titrəşim göndərər.
Alt+z=Düzen menyusunu açar.
Alt+N=Etkinlikleri açar.
Alt+M=Göz qırpmalarını açar.
MSN Messengeri inkişaf etdirməmizə köməkçi olun
Müştəri Təcrübəsini İnkişaf etdirmə Proqramına qatılaraq MSN Messengerin keyfiyyət, etibarlılıq və performans inkişafına qatqıda ola bilərsiniz. Bunu, Messengerin sonrakı distributivinin dizaynına köməkçi olma şansı olaraq görə bilərsiniz.
Dunay
Dunay çayı — Avropada Volqadan sonra ikinci ən uzun çay.
Dunay çayı Almaniyanın cənubunda Şvartsvald (Schwarzwald) bölgəsində Breq və Briqax dağ çaylarının 678 m yüksəklikdəki Donaueşingendə (Donau-Eschingen) birləşməsi ilə meydana gəlir. Donaueşingen qəsəbəsindən başlayaraq kiçik bir kanal sayəsində Briqax çayına töküldüyü nöqtədən etibarən çay Dunay adlanmağa başlayır.
Donaueşingendən Qara dənizə töküldüyü Sulina limanına qədər uzunluğu 2779,0 km-dir. Bunun 2415,0 km-i gəmiçilik üçün yararlıdır. Dunay çayı coğrafi baxımdan üç yerə bölünür: mənbəyindən Genü yaşayış məntəqəsinə qədər Yuxarı Dunay (988 km), Genüdən Turnu-Severin şəhərinədək Orta Dunay (860 km), buradan mənsəbinədək Aşağı Dunay (931 km). Mənbəyindən dənizə töküldüyü nöqtəyə qədər Almaniya, Avstriya, Slovakiya, Macarıstan, Xorvatiya, Serbiya, Bolqarıstan, Rumıniya, Moldova və Ukrayna daxil olmaqla cəmi 10 ölkənin torpaqlarından keçir.
Dunay çayı hövzəsinin sahəsi 817 000 km², uzunluğu 1690 km, eni isə 820 m-dir. Bu hidroqrafik hövzədə yerləşən müxtəlif uzunluqda 120-yə qədər çay Dunay çayına tökülür. Bunlar arasında 500 km-dən daha uzun olanlar İnn (505 km), Drava (894 km), Tisza (966 km), Sova (861 km), Morava (563 km), Olt (542 km), Siret (726 km) və Prut (950 km) çaylarıdır.
İxlas məscidi
İxlas məscidi — Rusiyanın subyektləri ndən biri olan Başqırdıstan Respublikası nın paytaxtı olan Ufa şəhərində yerləşən bir məscid.
Tarixi
İxlas məscidi 1997-ci ildə, köhnə "Luç" kinoteatrının sahibliyi Ufa şəhəri, Kirov rayonu müsəlman dini təşkilatına köçürüldüyü zaman yaradılmışdır. Bina yenidən qurulmuş və 6 iyul 2001 tarixində məscid olaraq təntənəli şəkildə açılmışdır. Məscidin başçısı, açılmasında əhəmiyyətli bir rol oynayan imam-xətib Qəlliyamov Məhəmməd Mustafoviç dir. Hal-hazırda məscidin əsas binasını yenidən qurmaq üçün işlər aparılır. Məsciddə iki dənə 40 metr lik minarə lər tikirilir. İslami kitabxana nın açılışı üçün 6,000 kitab hazırlanır. Bu kitabların hazırlanmasında böyük rol oynayan "İxlas" nəşriyyat evi 2004-cü ildən etibarən fəaliyyət göstərir və indiyə kimi çoxlu dini kitablar çap etmişdir. 2009-cu ildə, İlxas məscidi altında dini, Başqırd ve Tatar mahnıları oxuyan İlahilər yaradıcı qrubu fəaliyyətə başlamışdır.
Məscid hal-hazırda
Hal-hazırdı məscid Almalık yaşayış məntəqəsinin 1-ci və 2-ci mikrorayonlarında 4 binalı kompleksdir. Əsas binanın əsas girişinin qarşısında islamı simvolikləşdirən aypara və beşguşəli ulduz abidəsi mövcuddur. "İxlas" Birliyi öz nəşriyyatına və televiziya studiyasına malikdir. Məsciddə, mədrəsə, islamın əsasları kursları, Qurani-Kərim və ərəb əlifbası dərsləri fəaliyyət göstərir. Məsciddə, uşaqlar və yetkinlər təlim görür. 19 avqust 2012 tarixindən etibarən məscidin veb-saytında xidmətlərin yayımlanmasına dair onlayn yayım təşkil edilmişdir. İxlas yalnız mənəvi deyil, eyni zamanda mədəni mərkəzdir. Məsciddə müntəzəm olaraq Rusiya və xarici dini xadimlər və islam alimləri, müxtəlif elmi və praktik konfranslar, mədəniyyət, incəsənət və elm nümayəndələri tərəfindən təqdimatlar təqdim olunur. İxlas məscidi, Səudiyyə Ərəbistanı na illik həcc səyahətləri təşkil edir.
Yunanıstanda nəqliyyat
Yunanıstanda nəqliyyat - dağlıq relyefə malik olan Yunanıstan müxtəlif nəqliyyat yollarından istifadə etməyə məcbur edir. Son zamanlar Avropa İttifaqının dəstəyi ilə nəqliyyat sistemi inkişaf etdirilir: Nəqliyyat sistemində köklü inkişaf 2014-cü il Yay Olimpiya oyunlarından əvvəl baş tutmuşdur.
Ivesia longibracteata
(Ivesia longibracteata) —  fəsiləsinin  cinsinə aid bitki növü.
Yunanıstanda nəqliyyat
Dəmir yolları
220пкс|right|thumb Dəmir yolları Yunanıstan Dəmir Yolları İdarəsinin balansındadır. Dəmiryollarının ümumi uzunlu 2 571 km təşkil edir ki, onunda 764 km elektrikləşdirilmişdir.
Reylslər:
Avtomobil yolları
2004-ci ildə Afina aqlomerasiyasından Elefterios Venizelos hava limanına avtomagustral çəkilmişdir. Bu Avropanın ən təhlükəsiz avtomagistralıdlr. Bu yolda avtomobillər gün ərzində 2 mln ton benzin sərf edirlər. Tikinti samanı Yunanıstan tarixinə aid çoxlu sayda tarixi abidələr aşkarlanmışdır.
Yunanıstana aid olan üç pullu avtoyol vardır: Etnika-Odos — 1/E75, 7/E65 və 8A/E94.
Su nəqliyyatı
Yunanıstan donanmasına ümumilikdə 3338 gəmi daxildir. 2010-cu il məlumatına görə Yunan gəmi sahibləri ümumilikdə dünya donanmasının 25% sahib idi. Onuda qeyd etməkdə 2001-ci ildə isə bu rəqəm 17,4 % təşkil edirdi.
Prey limanı — Avropanın ən böyük sərnişin limanıdır. Dünyada isə üçüncü böyük limanıdır. Limanda aşağıdakı bərə şirkətləri fəaliyyət göstərir: Minoan Lines, ANEK Lines, Blue Star Ferries, GA Ferries, NEL Lines, LANE Lines, Aegean Speed Lines, Hellenic Seaways, Louis Cruise Lines, Monarch Classic Cruises və s. Digər limanlar:
Hava nəqliyyatı
Yunanıstanda ümümilikdə 82 hava limanı vardır.
Ölkənin ən böyük hava limanı Olympic Air olmuşdur. 1957-ci ildə maqnat Aristotel Onassis və Aegean Airlines tərəfindən qurulmuşdur. 2009-ci ildə şirkət Olympic Air adı ilə birləşmişdur. Ölkə daxili ən böyük daşımata malik avia şirkət Athens Airwaysdir. Şirkət 2009-ci ildə təşkil edilmişdir. Ölkənin iri şəhərlərinə çarter reysləri təşkil edir.
2014-cü il Yay Olimpiya oyunlarından əvvəl hava nəqliyyatı radikal şəkildə moderləşdurilmişdir
Rüstəm Arifcanov
Rüstəm Arifcanov (Arifcanov Rüstəm Mustafa oğlu; d. 22 fevral 1958, Özbəkistan SSR) — Azərbaycan və Rusiya jurnalisti; "Al‑RTV" ilk ictimai müsəlman kanalının baş redaktoru (2012), Avrasiya Televiziya və Radio Akademiyasının vitse-prezidenti, Jurnalistlərin “Mediakratiya” Milli Assosiasiyasının Müşahidə Şurasının sədri, Şimali Qafqaz Federal Dairəsi İctimai Şurasının üzvü.
Həyatı
Arifcanov Rüstəm Mustafa oğlu 1958-ci il fevralın 22-də Özbəkistanda anadan olub. 1980-ci ildə S.M.Kirov adına Azərbaycan Dövlət Universitetinin (indiki Bakı Dövlət Universiteti) tarix fakültəsini bitirib.
1985-ci ildən R.Arifcanov “Komsomolskaya Pravda” qəzetinin Qərbi Sibir üzrə xüsusi müxbiri, 1988-ci ildən “Sobesednik” həftəlik qəzetinin şöbə redaktoru, redaksiya heyətinin üzvü olub. 1990-cı ildən “Meqapolis” jurnalında şöbə redaktoru, daha sonra “Meqapolis-Metro” qəzetinin baş redaktoru vəzifələrində çalışıb. 1993-cü ildə R.Arifcanov “İzvestiya” qəzetinin şərhçisi olub. 1989-cu ildə “Surqutskaya alternativa” siyasi birliyinin fəaliyyətində iştirak edib. 1996-1997-ci illərdə o, “Kommersant. İzdatelskiy dom” QSC-nin “Stolitsa” publisistik jurnalının şef-redaktoru, redaksiya heyətinin üzvü vəzifələrini daşıyıb.
1998-ci il fevralın 18-dən sentyabr ayına qədər R.Arifcanov “İzvestiya” qəzetinin baş redaktorunun müavini işləyib.
1998-ci ildə “Soverşenno sekretno” Nəşriyyat Evinə məxsus olan həftəlik “Soverşenno sekretno. Versiya” qəzetinin şef-redaktoru təyin edilib. 1999-cu ilin oktyabrında “Soverşenno sekretno”, “Versiya” qəzetlərini və “Litsa” jurnalını nəşr edən “Soverşenno sekretno informatsionno-izdatelskaya qruppa” QSC-nin baş redaktoru vəzifəsinə təyin edilib.
2002-ci ildə TVS telekanalında MDB ölkələrinin problemlərini işıqlandıran “Materik” proqramının aparıcısı olub. 2003-cü ildən “Agentura”da R.Arifcanovun köşə yazıları dərc edilir. 2004-cü ilin yazında, o, “Nasional” informasiya-nəşriyyat holdinqini yaradıb və “Nasional” jurnalının baş redaktoru olub.
2006-2007-ci illərdə R.Arifcanov “NTK Zvezda” ASC baş direktorunun birinci müavini və baş prodüser vəzifələrində çalışıb.
2012-ci ildən bu günədək “Al-RTV” ilk ictimai müsəlman kanalının baş redaktorudur. R.Arifcanov Avrasiya Televiziya və Radio Akademiyasının vitse-prezidenti, Jurnalistlərin “Mediakratiya” Milli Assosiasiyasının Müşahidə Şurasının sədri, Şimali Qafqaz Federal Dairəsi İctimai Şurasının üzvüdür.
Rusiya və Azərbaycanda nəşr edilən 10 publisistik kitabın müəllifidir.
Kleantes
Kleantes (yun. Κλεανθης, m. ö. 330 – 232) – ellinizm dövrünün filosofu, stoa məktəbinin ardıcılı, Zenonun tanınmış öyrəncilərindən biri.
O, yeni ideyalarla çıxış etmiş, müəlliminin irsini yaymış və təbliğ etmiş, daha sonra stoa məktəbinə başçılıq etmişdir. Diogenes Laertiusa görə Kleantes çoxlu kitab yazmış, ancaq onlardan yalnız bəzi fraqmentlər zamanımıza çatmışdır. Kleantes də bəzi digər filosoflar kimi könüllü olaraq yeməkdən imtina edərək ölmüşdür.
Honkonq bayrağı
thumb|220px|Ölkənin rəsmi bayrağı ilə birlikdə dalğalanan HKXRB bayrağı
Honkonq bayrağı və ya Çin Xalq Respublikası Honkonq Xüsusi Rəhbərlik Bölgəsi Bayrağı, (Ənənəvi Çin dili: 中華人民共和國香港特別行政區區旗; Sadələşdirilmiş Çin dili: 中华人民共和国香港特别行政区区旗), qırmızı zəmin üzərində Honkonqa xas bahunya çiçəyini təmsil edən beş tac yarpaqdan ibarətdir. Zəmin rəngi qırmızı Çin Xalq Respublikasının rəsmi bayrağına bağlı qalınaraq seçilmişdir.
Honqkonq bayrağı 16 fevral 1990-cı ildə dizayn olunmuş və 4 aprel 1990-cı ildə yeddinci Çin Milli Xalq Məclisinin üçünü iclasında qəbul edilmişdir. Böyük Britaniyanın tabeliyindən çıxaraq, Çin Xalq Respublikasına bağlanma şənliklərinin keçirildiyi 1 iyul 1997-ci ildə ilk dəfə rəsmi olaraq qaldırılmışdır. Bayrağın dəqiq istifadə yerləri və qaydaları Çin Xalq Respublikasının paytaxtı Pekində iclasda hazırlanmışdır.
1843-cü ildən 1997-ci ildə ingilislərin Honkonq üzərindəki səlahiyyətlərini Çin Xalq Respublikasına verdiyi vaxta qədər Honqkonq bayrağı bir neçə dəfə dəyişilmişdir. Bunan əvvəlki bayrağın sol tərəfinin üst hissəsində qalan ingilis bayraq simgəsi və sağ hissəsinin ortasında ağ dairə içində olan Honqkonq simgəsindən ibarət idi.
Simvol
Bayrağın dizaynında milli, siyasi və dini amillərin izlərini görmək olar. Bayrağın ən əsas xüsusiyyəti rəngidir. Minillər boyunca Çin insanının həm günlük həyatında, həm də şənlik və dini bayramlarda istifadə etdiyi qırmızı milliyyətçiliyi təmsil edir. Bununla birlikdə Çin Xalq Respublikasının rəsmi bayrağının da qırmızı olması anavətən bağlılığını göstərir.
250px|thumb|right|1965-ci ildə Honqkonq bələdiyyəsi tərəfindən dizayn edilmiş bayraq Bayrağı əmələ gətirən başqa bir element 5 ləçəkli bahunya çiçəyidir. Yalnız Honqkonq təbiətində yetişən bu xoş qoxulu çiçək orxideyaya bənzər növdür. 1965-ci ildə Honqkonq şəhər bələdiyyəsi tərəfindən şəhərin simvolu seçilmişdir. Əlində çəhrayı açan çiçək olmasına baxmayaraq, Honqkonq bələdiyyəsində ağ təsvir edilmişdir. O vaxtdan sonra bəzi dəyişikliklərə məruz qalmış və son halı 1997-ci ildə Honqkonq Xüsusi İdarə sənədinin rəsmi bayrağı statusunu almışdır.
Bayrağın xüsusiyyətləri
Aşağıdakı tabloda olan rəqəmlər Honqkonq bayrağı üçün qəbul edilmiş rəsmi ölçülərdir. Bu ölçülərdən kənar olan bütün bayraqlar standartdan kənardır və rəsmi olaraq heç bir yerdə istifədə edilməzlər.
Bayrağın istehsalı
320px|Bayrağın tələb olunan qanunlara uyğun olaraq ölçüləri |center|df
Qırmızı rəngli bayraq düzbucaqlıdır. Dirəkdən asılmaq üçün ayrılan hissə ağ rəngli olur. İstehsal mərhələsində qırmızı rəngin Çin Xalq Respublikasının bayrağı ilə eyni rəng tonlarında olması məqbul görülür. Rəsmi qaydalara görə bayrağın eni hündürlüyündə 1,5 qatıdır. Ortada olan bahunya çiçəyini əhatə edəcək dairənin ölçüsü bayrağın ümumi hündürlüyünün 0,6 hissəsini əhatə edir. Ortada olan bahunya çiçəyi xəyali bir nöqtədən doğaraq saat əqrəbi istiqamətində 5 ləçəkdən ibarıtdir. Çiçəyin hər bir ləçəyinin üzərində bayrağın tonu ilə eyni tonda olan beş guşəli ulduz var. Bayrağın mərkəzindən çıxan, hər bir ləçəyi ikiyə bölən və ulduz formalarının altından sona çatan qırmızı zolaqlar əsl çiçəklərdə tapılan Stamensi təmsil edir.
Keçmişdəki bayraqlar
250px|thumb|right|Honqkonq nişanı
Birləşmiş Krallıq dövründə müstəmləkəçi dövlətlərdən biri olsa da, Honkonq bayrağı 100–150 ildə bir çox dəyişikliklərə məruz qaldı. Bu dəyişikliklər o zaman detallı şəkildə qeydə alınmadığı üçün məlum olanlar olduqca məhduddur. 1843-cü ildə, Nanking Müqaviləsinə əsasən, Çinlilərin hakimiyyətindən çıxıb İngilis hakimiyyəti altına girən Honqkonqda istifadə edilən ilk bayraq mavi bir rəngə sahib və bir küncdə İngilis bayrağı simvolu olmuşdur. Sağ tərəfində Hong Kongun regional gerbi olmuşdur. Ancaq bu bayraq 1868-ci ildə Hong Kong bələdiyyə sədri Richard Graves Macdonell tərəfindən ləğv edildi.
Daha sonra, 1870-ci ildə sol tərəfinin yuxarı yarısında İngiltərə bayrağını və sağ tərəfinin ortasında ağ bir dairədə bir tac və tac altında Hong Kong simvolizə edən H.K hərfləri yerləşdirilmışdir. Lakin üç il sonra hərflər çıxarıldı və bayraq bir müddət belə istifadə edildi. Bu dövrdə Honqkonq nişanı haqqında heç bir məlumat yoxdur. Daha sonra, 1879-cu ildə, ağ dairədəki tac simvolu əvəzinə, Çin yelkənli qayığı və dağları ilə Honqkonqun gerbləri əlavə edildi.
200px|thumb|left|Honqkonq bayrağı (1959–1997)
200px|thumb|right|Honqkonq hökumət bayrağı (1959–1997)
Hong Kongda yenidən İngilis hakimiyyəti altında II. İkinci Dünya Müharibəsindən sonra köhnə bayraqlara qayıtmaq cəhdləri edilsə də, aşağıdakı cədvəldəki 3 nömrəli bayraq Çin Xalq Respublikasına suveren hüquqların verilməsinə qədər istifadə edildi.
Günümüzdəki bayraq
Honqkonq Xüsusi İnzibati Bölgəsinin suveren hüquqlarının Çin Xalq Respublikasına verilməsindən əvvəl, Honqkonqlular öz bayraqlarını seçmək üçün yeni qurulmuş regional hökuməti təmsil etmək üçün bayraq dizaynı müsabiqəsi keçirildi. Müsabiqə 7000-dən çox əsər təqdim olundu. Münsiflərin seçdiyi bütün əsərləri Çin Xalq Respublikası hökuməti tərəfindən rədd edildikdə, dizayner Tao Ho-ya təklif göndərildi.
Bayrağın seçiləcəyini təyin etmək üçün ilk olaraq münsiflər heyətinin üzvü seçilən Ho, oraq və çəkic və hətta dollar işarəsi daxil olmaqla minlərlə bayraqdan altısını seçdi, lakin bunlar da Çin hökuməti tərəfindən rədd edildi.
Daha sonra Ho və digər iki dizaynerdən bayrağı özləri düzəltmələri istəndi. Bayrağı yaradan əsas elementləri axtararkən Ho, bir gün gəzdiyi çiçək bağçasında gördüyü bahunya çiçəyinə heyran qaldı və çiçəyin görünüşünün bayraqla uyğunlaşdırılmış formasının düzgün seçim olacağına qərar verdi. Sonra, dövlət bayrağının əsas rənglərindən istifadə edərək, onu bu çiçək fiquru ilə birləşdirdi və Honqkonqun indiki bayrağı yarandı.
Bayraq protokolu
Çin Xalq Respublikasının dövlət bayrağı və Honqkonq bayrağı icra başçısının rəsmi ofisində, Hökumət Sarayında, Honqkonq Beynəlxalq Hava Limanında və Hong Konga giriş nöqtələrində var. Bundan əlavə, Apelyasiya Məhkəməsi, Qanunverici orqanlar Şurası və Honqkonq İqtisadi və Kommersiya İdarəsi kimi əsas hökumət idarələrinin əməkdaşları olduğu müddətcə bayrağın olması məcburidir. Xəstəxana, məktəb, idman kompleksləri, polis şöbələri, kimi digər dövlət idarələri də 1 Oktyabr Milli Günü, 3 İyul Honqkonq Xüsusi İnzibati Bölgə Elanı və 1 Yanvar Yeni İl Günü kimi xüsusi günlərdə bayraqlardan istifadə edə bilərlər. Ancaq bəzi istisnalarla bayraq, günorta saatlarında, ümumiyyətlə axşam 6-da endirilir və ertəsi gün səhər 8-də yenidən qaldırılır.
Bayrağa hörmət
Honqkonqun əsas qanunları bu bayrağın Honqkonqun rəsmi simvolu olmasına zəmanət verir. Bu qanunlara uyğun olaraq, Honqkonq sərhədləri içində yaşayan şəxslər və təşkilatlar bu regional bayrağa hörmət etməli və dəyər verməlidirlər. Honqkonq bayrağının uyğun və qeyri-düzgün istifadə qaydaları Regional Bayraq və Gerbi Qorunması Qanununda dəqiq göstərilmişdir. Bayrağı alt-üst etmək, asıldığı yerdən yerə və ya su səthinə toxunmaq və pis havalarda bayıra çıxarmaq qanunsuz davranışlardır. İstifadə edilməməsi lazım olan digər davranışlar bunlardır:
Bayrağın istifadəsi
Honqkonq bayrağını daşıyarkən və nümayiş etdirərkən əməl edilməli olan ənənəvi qaydalar var. Bayraq açıq havada istifadə olunarsa, günəş çıxanda qaldırılmalı və günəş batan kimi göndərəndən endirilməlidir. Hava şəraiti bayrağın kənarda istifadəsini qeyri-mümkün etdikdə, bayraq asıla bilməz. Gecələr yüksəldikdə bayrağı müəyyən xüsusi şərtlər daxilində bayrağı endirmək lazım deyil. Sıxlıq olan yerlərdə bayrağın üzərinə xüsusi işıqlar salınırsa, bayraq qaranlıqda qalmırsa, bayraq endirilməməlidir.
250px|center
Asılma şəkli
Bayrağın bir səhnə və ya mühazirə fonunda divara asılacağı təqdirdə, ip bayrağın başına gəlməlidir. Qapı üstləri və s. qısa bir dirəklə sərgilənəcəksə, bayraq küləklə dalğalana və heç bir cisimə toxunmaması üçün 45 dərəcə bir ölçü ilə asılmalıdır. Çin Xalq Respublikasının dövlət bayrağı bu şəkildə asılmalıdırsa, hər iki bayrağın bir-birinə və ya başqa bir cisimə toxunmaması təmin edilir. Milli bayraq kimi, Honqkonq bayrağı heç bir zaman masanın üstünə qoyula bilməz, podiumları örtə və pilləkən zolağına asıla bilməz.
Milli Çin bayrağı ilə istifadəsi
Çin Xalq Respublikasının milli bayrağı Honqkonq bayrağı ilə birlikdə istifadə edildikdə, müəyyən meyarlara əməl olunmalıdır. Birincisi, milli bayraq regional Honqkonq bayrağından daha üstün bir vəziyyətdə nümayiş olunur. Dövlət bayrağı Honqkonq bayrağından yüksəkdir. Belə hallarda əməl edilməli olan digər qaydalar aşağıdakılardır:
250px|center
Bununla birlikdə, beynəlxalq meyarlarla müəyyənləşdirilmiş Olimpiya Oyunları qaydalarına uyğun olaraq, Honqkonq idman komandası Çin idman komandasının gümüş və ya bürünc medal qazandığı bir medal mərasimində qızıl medal qazandığı təqdirdə Honqkonq bayrağı üstündə qalacaq və buna görə yuxarıdakı qaydalar tətbiq edilməyəcəkdir.
Digər ölkələrin milli bayraqları ilə istifadəsi
Bayraq başqa ölkələrin dövlət bayraqları ilə birlikdə xaricdə nümayiş etdiriləcəksə, Honqkonq bayrağı bütün bayraqların sağ tərəfində, əgər varsa, tamaşaçıların və ya tribunaların solunda yerləşir. Daha sonra digər ölkə bayraqları Honqkonq bayrağının yanında İngilis adlarına görə əlifba sırası ilə yerləşdirilir. Digər bayraqlar Honqkonq bayrağı ilə eyni ölçülü və ya daha kiçik ola bilər, lakin daha böyük deyil.
Honqkonq bayrağının əlifba sırası ilə digərlərinin sağında və ya solunda olması problem deyil. Bayrağın sağ tərəfindən başlayaraq digər ölkələrin bayraqları yenidən əlifba sırası ilə düzülür və Honqkonq bayrağının ən yaxın solundakı bayraq əlifba sırası ilə sonuncu ölkədir. Honqkonq bayrağı ilk qaldırılır və ən sonda endirilir.
İkinci bir bayraqla çapraz şəkildə göstəriləcəksə, Honqkonq bayrağının bağlandığı qol digər bayrağın önündə və tamaşaçının solundadır. Birləşmiş Krallıq bayrağı ilə nümayiş olunarsa, bu qaydaya riayət etmək məcbur deyil.
Şirkət, təşkilat və s. bayraqları ilə istifadəsi
250px|thumb|right
Honqkonq bayrağı şirkət, və ya təşkilat bayraqları kimi qeyri-milli bayraqlar ilə reklam məqsədləri üçün istifadə edildikdə, bayraq ortada olmalıdır. Bu bayraqlar qaldırıldıqda, Honqkonq bayrağı öndən və daha yüksəklərə qaldırılır. Bayraq dirəklərinin hər biri eyni hündürlükdədirsə, o zaman ən birinci dirəkdən asılmalıdır. Bayraq yürüşlərdə və ya paradlarda digər bayraqlar ilə birlikdə istifadə olunursa, bayraq mərkəzdə saxlanılmalıdır. Digər bayraqların başında, ardıcıl olaraq saxlanılırsa qrupun sağında yerləşir.
Qapalı məkanlarda istifadəsi
Bayraq kütləvi mitinqlərdə, yığıncaqlarda və ya konfranslarda istifadə ediləcəksə, yeri spikerin və ya kürsünün sağ tərəfində, tamaşaçıların sol tərəfində yerləşir. Bayraq səhnənin heç bir yerində istifadə edilməyəcəyi təqdirdə dinamiklərdən və ya tamaşaçıdan uzaq bir sağ küncdə qoyulur.
Mərasimlərdə istifadəsi
Bayraq digər bayraqlar ilə birlikdə mərasimlərdə və ya rəsmi paradlarda istifadə ediləcəyi təqdirdə, ya digər bayraqların ortasında, ya sağında, ya da öndə və tək olmalıdır. Hong Kong qanununa əsasən bayraq heykəltəraşlıq, sənət əsərləri və ya abidə açılışlarında istifadə edilə bilər, ancaq şounun bir hissəsi olaraq cəmiyyətə təqdim ediləcək obyektin üstünə örtülə bilməz.
Bayrağın qaldırılması və ya mərasimlə yarıya endirilməsi zamanı, rəsmi paradlarda, milli şənliklərdə və nümayişlərdə iştirak edən şəxslər üzləri bayrağa tərəf dayanmalıdırlar. Bu vaxt hərbi forma geyən insanlar lazım gəldikdə salam verirlər. Yüksək vəzifəli şəxslər bayraqları papaq ilə və ya papaq olmadan səsləndirə bilərlər. Dövlət himninin səsləndirilməsi zamanı bayraq hərbi qulluqçuların müşayiəti ilə qaldırılır.
Yarıya endirilmə qaydaları
250px|thumb|right
Qəbul edilən qərarlara görə, Hong Kong bayrağı matəm göstəricisi olaraq yarıya endirilir;
Bu hallara əlavə olaraq Çin Xalq Respublikasının mərkəzi məclisinin qərarlarına uyğun olaraq ölkəni və dünyanı dərin sarsıdan təbii fəlakətlər qarşısında bayraqlar yarıya endirilə bilər.
Zərər görmüş bayraqlar
Cırılmış, sökülmüş, rəngsiz, ləkələnmiş, qeyri-standart rəngli və ya qeyri-standart ölçülü bayraqlar lazım olduqda göstərilməməli və qanuna uyğun olaraq məhv edilməlidir.
Aradan qaldırılması
Yararsız hala düşmüş bir bayraq, ehtiyatla, yandırılmaqla atılmalıdır.
Bayrağa hücum və hörmətsizlik
Honqkonq qanunlarına görə, Honqkonq bayrağına edilən hücumlar və hörmətsiz münasibətlər Regional Bayraq və Gerbi Qorunma Qanununa əsasən cinayət sayılır. Sözügedən qanunda: cəmiyyətin qarşısında qəsdən yandıran, cıran, kirlədən, qaralayan, üstündən basan şəxs cinayət törətmiş sayılır və 3 il həbs cəzası ilə az miqdarda cərimə və ya 1 il həbs cəzası ilə yüksək miqdarda cərimə olunur.
2001-ci ildə Honqkonq bayrağına şüar yazan, uzun saçlı ləqəbli Leung Kwok yuxarıda göstərilən qanuna görə qanuni olaraq mühakimə olundu və Honqkonqa ümidlərini ifadə etmək istədiyini söyləsə də 3000 Honqkonq dolları cərimə edildi .
Əlaqəli hadisələr
Yunanıstanda 2004 Yay Olimpiya Oyunlarında bayraqları daşıyan Honqkonq qrupunun daşıdığı bayrağın ortasındakı çiçək fiqurunun bayraqları çap səhvinə görə əks istiqamətə çıxdı və açılış mərasimindən sonra bağlanış mərasimində bu səhv düzəldildi.
İraq coğrafiyası
Sahəsi və sərhədləri
İraq, (ərəbcə «Əl-Cumhuriyyət əl-İrakiyyə») Cənub-Qərbi Asiyada Dəclə və Fərat çaylarının orta və aşağı axınında yerləşmişdir. Əlverişli iqtisadi və siyasi-coğrafi mövqeyi olan ərazisindən beynəlxalq əhəmiyyətli quru və hava yolları keçir. İraq şimaldan cənuba təqribən 1000, qərbdən şərqə 700 km məsafədə uzanır.
Quru sərhədlərinin uzunluğu 3300 km-dir. Ucqar cənub-şərqdə 50 km məsafədə İran körfəzinə çıxışı var. Ölkə şimalda Türkiyə, şimal-qərbdə Suriya, İordaniya, cənub-qərbdə Səudiyyə Ərəbistanı və Küveytlə, şərqdə isə İranla həmsərhəddir. Türkiyə, Küveyt və İran ilə sərhədi sabit deyil, münaqişə ocağıdır. Göstərilən sərhədlər daxilində İraqın sahəsi 437 min kv. km-dir. Bu göstəriciyə görə dünya ölkələri arasında 57-ci, Yaxın və Orta Şərq ölkələri içərisində isə 5-ci yeri tutur.
İraqın relyefi
Relyefinə görə İraq, əsasən düzən ölkədir. Ərazisinin çox hissəsini Cənub-Qərbi Asiyada ən böyük ovalıq sayılan Mesopotamiya tutur. Ovalığın səthində çökəkliklər çox vaxt daşqın və yeraltı sularla dolur və müvəqqəti göllər əmələ gətirir. Cənuba doğru getdikcə ovalıq genişlənir və delta ilə qurtarır. Dəclə, Fərat çaylarının orta axarında yerləşən ərazinin səthi dərə-təpəlikdir. Qərbdə bu ərazi Suriya ərazisinə daxil olur. İran körfəzinə tədricən enən Mesopotamiya ovalığı Bağdaddan bir qədər şimalda Babilistan ovalığı ilə əvəz olunur. Ölkənin şimal və şimalşərq hissəsi çətin keçilən dağlıq, qərb hissəsi isə səhra tipli relyefə malikdir. Fiziki-coğrafi xüsusiyyətlərinə görə İraqda dörd təbii rayon – Aşağı Mesopotamiya; Yuxarı Mesopotamiya; Şimali İraq dağlıq bölgəsi və Əl-Bədiyə adlanan səhra ayrılır. İraqın ən hündür yeri (3598 m) İranla həmsərhəd bölgələrdədir.
Təbii ehtiyatları
İraq təbii sərvətlər, ilk növbədə neft və təbii qaz ilə zəngin ölkələrdən biri hesab olunur. Neft yataqları əsas etibarilə ölkənin şimalında (Kərkük, Mosul, Xanəkin şəhərlərinin yaxınlığında) və cənubunda (Bəsrə, Əl-Rumeyla, Əz-Zübeyr və s.) yerləşir. Kəşf olunmuş neft ehtiyatlarına görə İraq dünyada qabaqcıl, Yaxın və Orta Şərq ölkələri içərisində isə Səudiyyə Ərəbistanı və İrandan sonra ikinci yeri tutur.
Neftlə yanaşı ölkədə böyük ehtiyatı olan təbii qaz yataqları da mövcuddur. Əhəmiyyətinə görə İraqın ikinci qiymətli sərvəti kükürddür. Mütəxəssislərin hesablamalarına görə Yaxın və Orta-Şərq regionunda ehtiyatı məlum olan kükürd yataqlarının təqribən 2/3 hissəsi İraqdadır. Ən iri kükürd yatağıMişrak ətrafındadır. Mosul ətrafında aşkar edilmiş kükürd yataqlarındakı filizin tərkibində kükürdün faizi 23-ə çatır. Bunlardan başqa İraqda fosfat, daşduz, müxtəlif tikinti materialları yataqlarının da olması məlumdur.
İqlimi və hidroqrafiyası
Ölkənin iqlimi şimalda və mərkəzdə subtropik kontinental Aralıq dənizi tipli, cənubda tropikdir. Həm dağlıq rayonlarda, həm də Mesopotamiya ovalığında yay qızmar, quru, qış isə yumşaq və rütubətli keçir. İyul ayının orta temperaturu Mosulda (ölkənin şimalında) 38, Bağdadda (mərkəzdə) 34, Bəsrədə (cənubda) 33 dərəcədir. Yayda cənubda havanın hərarətinin 50 dərəcəyədək qalxmasını tez-tez müşahidə etmək olar. Bəzən 52 dərəcə də olur. Bu hərarət ən-Nəsriyyədə müşahidə olunub. Yanvar ayının orta temperaturu Mosulda müsbət 5-7, Bağdadda 9-10 dərəcə olur.
Şimaldakı dağlıq rayonlarda temperaturun 15 dərəcəyədək azalması hallarına da rast gəlmək olar. İraqda tez-tez quru şimal və şimal-qərb küləkləri əsir. Həmin külək ildə 50 gün davam etdiyinə görə «xəms»in (xəms ərəbcə 50 deməkdir) adlanan külək əsdiyi vaxt hər yer bozarır. Hava sarı rəngə çalır. Küləklə gələn qum adamı göz açmağa qoymur. Bu küləyi şimal ölkələrində qar yağan zaman baş verən çovğunla müqayisə etmək olar.
Ölkə üzrə illik yağıntıların orta miqdarı 300 mm-ə yaxındır. Şimala, xüsusilə, dağlıq rayonlara yağıntı (500 mm), cənuba isə az (100 mm) düşür. Ən az yağıntı (60 mm) Mesopotamiyanın cənubşərqinə düşür. Yuxarı Mesopotamiyada dekabr ayında başlayan və tədricən ölkənin şərqini əhatə edən leysan yağışlar əksər hallarda güclü daşqınlarla nəticələnir.
İslam ölkələrinin əksəriyyətindən fərqli olaraq İraq daxili sularla zəngindir. Yaxın Şərqin ən böyük çayları olan Dəclə (uz. 1718) və Fəratın (2300 km) orta və aşağı axınları İraq ərazisindədir. Şimalqərbdən cənub-şərq istiqamətində axan Dəclə və Fərat Əl-Qürnə şəhəri yaxınlığında birləşərək Şətt-ül-Ərəb (mənası Ərəb çayı) adı altında İran körfəzinə tökülür. Fərat axını boyu heç bir qol qəbul etmir.
Dəcləyə isə mənbəyi Kürdüstan və Zaqros dağlarında yerləşən Böyük Zab, Kiçik Zab, Diala çayları tökülür və İraq ərazisində onun ən böyük qolları sayılır. Dəclə və Fərat qolları ilə birlikdə Mesopotamiya ovalığına 70 kub metr həcmində su gətirir. Tez-tez baş verən daşqınlar Dəclə və Fəratın aşağı axınında bataqlaşmış sahələr əmələ gətirmişdir. Hidrotexniki qurğuların tikintisi çaylarda su sərfini xeyli nizama salmışdır. Misir üçün Nil, Pakistan üçün Hind çayının iqtisadi əhəmiyyəti nə qədər böyükdürsə, İraq üçün də Dəclə və Fərat bir o qədər əhəmiyyətlidir. Bu çaylar Mesopotamiya ovalığının məhsuldar torpaqlarını suvarmaqla yanaşı əhalinin içməli su ilə təmin olunmasında da böyük rol oynayır. Çayların nəqliyyat arteriyası kimi də əhəmiyyəti böyükdür. Şətt-ül-Ərəb çayında mövcud dərinlik (9 metr) dəniz gəmilərinin Bəsrə şəhərinə qədər qalxmasına imkan yaradır.
Torpaq, bitki örtüyü
İraqda müxtəlif torpaq növləri yayılmışdır. Yuxarı Mesopotamiya torpaqlarının tərkibində humusun miqdarı çox, Aşağı Mesopotamiyada isə nisbətən azdır. Ovalıqda torpaqların şoranlaşması yeraltı suların tərkibində duzun miqdarının çox olması və nəhayət küləklər vasitəsilə səhralardan Mesopotamiyaya gətirilən duzların yığılması nəticəsində baş verir. Suvarılan torpaqlarda şoranlaşma daha sürətlə gedir.